Diari Oficial de la Generalitat Valenciana


Sumari del DOGV 6403, del 23-11-2010 (2010/12583)

RESOLUCIÓ de 15 de novembre de 2010, de la Conselleria d'Agricultura, Pesca i Alimentació, per la qual es convoquen per a l'exercici 2011 les ajudes per a la millora de la comercialització, la internacionalització i les accions en països tercers.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12245


Data del document
:   15-11-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de novembre de 2010, de la Conselleria d'Agricultura, Pesca i Alimentació, per la qual es convoquen per a l'exercici 2011 les ajudes per a la millora de la comercialització, la internacionalització i les accions en països tercers. [2010/12093]  
En l'Orde 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, la internacionalització i les accions en països tercers, es regulen les bases per a la concessió de les esmentades ajudes.   
L'esmentada orde de bases està sotmesa al règim del Reglament (CE) número 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis (DOUE L379, de 28.12.2006), i va ser presentada davant de la Conselleria d'Economia, Hisenda i Ocupació el 01.08.2008.  
En l'esmentada orde de bases es preveu que el procediment s'inicia amb la convocatòria.   
Sobre la base d'això, a l'efecte d'inici el procediment de tramitació i del consegüent termini de presentació de sol·licituds a les ajudes abans esmentades, a proposta de la directora general de Comercialització, resolc:  
Primer  
Convocar per a l'exercici 2011 les ajudes per a la millora de la comercialització, la internacionalització i les accions en països tercers, regulades per l'Orde de 28 de novembre de 2008 i les ordes de modificació d'esta.  
Segon  
Estes ajudes convocades es concediran a càrrec del programa 762.20, línia T6165000, «Promoció de la Competitivitat en Mercats».  
Tercer  
D'acord amb el projecte de llei de pressupostos de la Generalitat, la dotació pressupostària estimada serà de quatre-cents trenta-huit mil cinc-cents quaranta euros (438.540 €).  
Quart  
D'acord amb allò que es preveu en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de pagament, la concessió de les ajudes estarà condicionada a l'existència, en la Llei de Pressupostos de la Generalitat, per a l'exercici 2011, de crèdit adequat i suficient per a això. I tots els actes esmentats en els expedients de despeses anticipades s'entendran condicionats al fet que, quan es dicten les resolucions de concessió definitiva, subsistisquen les mateixes circumstàncies de fet i de dret que existien en el moment en què van ser produïts aquells actes.  
Quint  
El termini de presentació de les sol·licituds d'ajudes per a la comercialització, la internacionalització i les accions en països tercers en l'exercici 2011, concedides d'acord amb les bases que s'establixen en l'Orde de 28 de novembre de 2008, comença a partir de l'endemà de la publicació d'esta resolució en el Diari Oficial de la Comunitat Valenciana i finalitza el 15 de febrer de 2011.   
Es pot presentar sol·licitud en el Registre General de la Conselleria d'Agricultura, Pesca i Alimentació (carrer d'Amadeu de Savoia, núm. 2, València, CP 46636, o en les direccions territorials de la Conselleria d'Agricultura, Pesca i Alimentació d'Alacant, Castelló i València, o en qualsevol de les formes que s'establixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).  
Sext  
El termini de justificació de les despeses s'establix fins al 31 d'octubre de 2011, llevat que es determine un termini distint en la resolució de la concessió de l'ajuda.  
Sèptim  
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Contra esta resolució, que posa fi a la via administrativa, es pot interposar, amb caràcter potestatiu, recurs de reposició davant de la consellera d'Agricultura, Pesca i Alimentació en el termini d'un mes, a partir de la data de publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València en el termini de dos mesos.   
València, 15 de novembre de 2010.- La consellera d'Agricultura, Pesca i Alimentació: Maritina Hernández Miñana.